  Майя Бывальцева Сӧсыръёслэн калыккуспо нуналзылы, кудзэ быдэс дуннеын 3-тӥ толсуре пусъё, Удмуртиын мастер-классъёс, творчествоя ӵошатсконъёс но мукет ужрадъёс ортчозы. Со сярысь улосвыл тӧролэн но кивалтэтлэн пресс-службазы ивортэ. 29-тӥ шуркынмонэ Удмуртиысь кун циркын мастер-классъёс, сӧсыр муртъёслы чаклам инноваци но тужгес кулэ луись юрттӥськетъёсын тодматон радъялозы. Озьы ик ужрадэ лыктэмъёс яркыт цирк возьматонэз учкозы. 1-3 толсуре сӧсыръёс понна Творчествоя нырысетӥ элькун ӵошатсконъёс (шудонъёс) ортчозы. 2018-тӥ арын Ижкарын Кыкетӥ калыккуспо Парадельфи шудонъёс мынэм бере элькун вожвылъяськонъёс радъяны кичӧлтон сётӥз Удмуртилэн тӧроез Александр Бречалов кичӧлтон сётӥз. Тазалыксыя ӧжыт быгатонлыко муртъёслы дышетскыны, ужаны, лулчеберетъя но спортъя ужрадъёсы пыриськыны луонлыкъёс кылдытонлы Удмуртиын нимысьтыз саклык висъяське. Кылсярысь, 2011-тӥ арысен «Доступная среда» элькун программа быдэсъяське. Кылем арын 37 мерлыко ужъюртъёсты сӧсыръёслэн куронъёссыя тупатыны шуыса коньдон висъязы. Таяз арын тазалыкез утён удысысь 11 ужъюртъёсты, мерлыко юрттэт сётон, дышетон удысысь 17 юртъёсты юртъёсты тупатыны чакламын. Озьы ик 2019-тӥ арын элькунысь мерлыко юрттэт сётон политикая министерство реабилитаци ортчытонъя сӧзнэт кылдытонэн герӟаськем ӵектос дасяз. Отын пусъем ужрадъёсты быдэстон понна 2020-2022 аръёсы Удмуртия федерал коньдэтысь 34 миллион 745 сюрс 900 манет басьтоз Тегъёс: Мерлык Ижкар Удмуртия сӧсыръёс  